વિરેન્દ્ર પોલીસની આ ચાલમાં ફસાઈ ગયો. તે મનોમન હરખાઈ ગયો, એમ? હવે મને કશું જ નહીં થાયને? ગઢિયાની ચાલ કામ કરી ગઈ. જાણે વિરેન્દ્રએ આ વાતથી લગભગ ગુનો કબૂલીજ લીધો. વિરેન્દ્રએ ગુનો કબૂલતાની સાથે જ ગઢિયાના શરીરમાં જાણે ફરી પોલીસનો આત્મા આવી ગયો અને ગુસ્સો સાતમા આસમાને ચડતા વિરેન્દ્રના ગાલ પર તસતસતો લાફો ચોડી દીધો. રાતના સન્નાટામાં લાફાનો અવાજ કેબીનની બહાર સુધી આવ્યો. વિરેન્દ્રને પણ ન સમજાયું શું થયું? ગઢિયા બાલ્યો ચાલ બોલ પ્રિયાને કેમ મારી? ગઢિયાના બદલાયેલા રૂપ અને ગાલ પર પડેલા તમાચાનો તમતમાટથી વિરેન્દ્ર સ્વબચાવ માટેનું જુઠુ બોલવાના લાયક પણ ન રહ્યો.